Ο **Τσόι Τζονγκ-χουν** (κορεατικά: 최종훈, Χάντσα: 崔鐘訓, RR: *Choe Jong-hun*, MR: *Ch'oe Chonghun*, 7 Μαρτίου 1990) είναι Νοτιοκορεάτης μουσικός και ηθοποιός. Περισσότερο είναι γνωστός ως μέλος του νοτιοκορεατικού ροκ συγκροτήματος F.T. Island, στο οποίο ήταν κιθαρίστας και κιμπορντίστας από το 2007 έως και το 2019, όπου κι αποχώρησε οριστικά από τη μουσική βιομηχανία. Ο Τσόι γεννήθηκε και μεγάλωσε στη Σεούλ, ενώ αργότερα πήρε το πτυχίο του από το Πανεπιστήμιο του Σούουν, με θέμα την ψηφιακή μουσική.

Η πρώτη του κυκλοφορία και ντεμπούτο γενικά στη μουσική βιομηχανία έγινε το 2007, όταν κυκλοφόρησαν με το σχήμα τον πρώτο τους δίσκο, ονόματι *Cheerful Sensibility*, ο οποίος είχε κάποια μικρή επιτυχία στη Νότια Κορέα. Το 2008, κυκλοφόρησαν σε δύο μέρη έναν δίσκο, ονόματι *Colorful Sensibility*. Το 2009, αυτός και άλλα δύο μέλη του σχήματος επιχείρησαν και διεθνή καριέρα όταν έδωσαν συναυλία στην Ιαπωνία ως A3 (όνομα παρμένο από τον τύπο αίματός τους), ενώ την ίδια χρονιά είχαν κυκλοφορήσει και τον πρώτο τους ιαπωνικό δίσκο, ονόματι *So Long, Au Revoir*. Η μεγάλη επιτυχία για το συγκρότημα άρχισε το 2012, με την κυκλοφορία του δίσκου *Five Treasure Box*, ο οποίος έφτασε στο νούμερο 1 των κορεατικών τσαρτ. Ανάλογη συνέχεια υπήρξε και στους επόμενους δύο δίσκους τους, φτάνοντας κι αυτοί το νούμερο 1 εκεί, τους *I Will* (2015) και *Where's the Truth?* (2016). Συνολικά επίσης το σχήμα κυκλοφόρησε και 21 σινγκλ.

Εν τω μεταξύ ήδη από το 2008, άρχισε και την τηλεοπτική του καριέρα. Αρχικά συμμετέχοντας στην εκπομπή *Style Wave*. Το 2011, πραγματοποίησε και την πρώτη του και μοναδική έως τώρα εμφάνιση στην κινηματογραφική ταινία *You're My Pet*. Το 2012, συμμετείχε και στην τηλεοπτική σειρά *The Romantic & Idol*. Το 2015, ωστόσο έκανε τις πιο σημαντικές του συμμετοχές ως πρωταγωνιστής στην τηλεόραση στις σειρές *Prince's Prince* και *Heroes*, καθώς και στη σειρά *Unexpected Heroes*, το 2017. Άλλες του μεμονωμένες δραστηριότητες υπήρξε η μόδα, στην οποία ασχολήθηκε δειλά το 2009. Όλα αυτά έως και το 2019, όπου ενεπλάκη στο επωνομαζόμενο σκάνδαλο KakaoTalk chatrooms του Τζονγκ Τζουν-γιονγκ, μέρος του σκάνδαλου Burning Sun και όπως αποκαλύφθηκε ήταν μέρος δωροδοκιών και μοιράσματος (sharing) σεξουαλικού υλικού. Στις 29 Νοεμβρίου του 2019, καταδικάστηκε σε πενταετής φυλάκιση.

Παραπομπές
----------

1. ↑  «K-pop rocked by new scandal, fans ask FT Island's leader Choi Jong-hoon to quit». *The Strait Times*. March 13, 2019.. Ανακτήθηκε στις March 13, 2019.
2. ↑  Mark Russell (29 Απριλίου 2014). *K-Pop Now!: The Korean Music Revolution*. Tuttle Publishing. σελ. 60. ISBN 978-1-4629-1411-1.
3. ↑  새내기 오원빈-최종훈, 나란히 전자디지털음악학과 입학! (στα Korean). Newsen. 2 Μαρτίου 2009. Ανακτήθηκε στις 13 Απριλίου 2014. CS1 maint: Μη αναγνωρίσιμη γλώσσα (link)
4. ↑  «검색결과 - F.T Island» [Search Results - F.T. Island]. *Gaon Chart* (στα Κορεατικά). Korea Music Content Industry Association. Αρχειοθετήθηκε από το πρωτότυπο στις 3 Απριλίου 2012. Ανακτήθηκε στις 26 Μαρτίου 2011. 

	* *Zapping*: «Gaon Album Chart – Week 37, 2019». *Gaon Chart* (στα Κορεατικά). Ανακτήθηκε στις 19 Σεπτεμβρίου 2019.
5. ↑  «FTIsland brings K-pop mania anew in Manila». Manila Bulletin. 22 Φεβρουαρίου 2010. Αρχειοθετήθηκε από το πρωτότυπο στις 1 Μαρτίου 2010.
6. ↑  Lee, Woo-in (9 Φεβρουαρίου 2015). '셜록K' 최종훈 "연기자로도 새출발, 두마리 토끼 잡겠다". *TVreport* (στα Korean). Ανακτήθηκε στις 16 Μαρτίου 2019. CS1 maint: Μη αναγνωρίσιμη γλώσσα (link)
7. ↑  «[현장 ‘뜻밖의 히어로즈’ 최종훈-이민혁 "김소혜, 실제로 보니 더 러블리"»] (στα ko). *서울경제*. 13 December 2017. .
8. ↑  «‘프린스의 왕자’ 최종훈, 이런 게 ‘만찢남’의 정석» (στα ko). *SBS NEWS*. 2 June 2015. .
9. ↑  재배포금지>, <ⓒ "텐아시아" 무단전재 (27 December 2017). «| '뜻밖의 히어로즈' 최종훈, 화려한 액션에 직진 고백까지 '매력 방출'텐아시아» (στα ko-KR). *텐아시아*. Αρχειοθετήθηκε από το πρωτότυπο στις 2019-12-07.. Ανακτήθηκε στις 2020-11-18.
10. ↑  «K-pop scandal: Two more artists, Choi Jong-hoon and Junhyung, quit show business». *The Straits Times*. March 14, 2019.. Ανακτήθηκε στις March 14, 2019.
11. ↑  Gyu-lee, Lee (22 March 2019). «Agency kicks out F.T. Island member» (στα αγγλικά). *Korea Times*. .
12. ↑  «K-pop stars Jung Joon-young and Choi Jong-hoon sentenced for rape». November 29, 2019.. Ανακτήθηκε στις November 29, 2019.
13. ↑  «K-pop stars Jung Joon-young and Choi Jong-hoon sentenced to prison for rape».. Ανακτήθηκε στις 29 November 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τσόι Τζονγκ-χουν** |

* Τσόι Τζονγκ-χουν, επίσημος λογαριασμός στο Twitter.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/122893
* MusicBrainz: 24244dff-6b95-46db-b8b5-433c2d2afd42

 |

 |